open-index/open-wikipedia-markdown huggingface dataset:
ნარიმან ალიევი

**ნარიმან რიდვანოვიჩ ალიევი** (უკრ: *Наріма́н Рідьва́нович Алі́єв*; დ. 15 დეკემბერი, 1992) ― უკრაინელი კინორეჟისორი და სცენარისტი. პრემიის „Киноколо“ ლაურეატი(2019), უკრაინის ხელოვნების დამსახურებული მოღვაწე (2020).

## ბიოგრაფია
ნარიმან ალიევი 1992 წლის 15 დეკემბერს პეტროვკაში (უკრაინა) დაიბადა. 2014 წელს კიევის თეატრის, კინოსა და ტელემაუწყებლობის ეროვნული უნივერსიტეტი ტელერეჟისურის მიმართულებით დაამთავრა.

2016 წელს მოკლემეტრაჟიანი ფილმისთვის „უშენოდ“ ბერლინალეზე ბროლის დათვზე იყო ნომინირებული. 2017 წლიდან არის უკრაინის კინოაკადემიის წევრი, ხოლო 2019 წლიდან ― ევროპული კინოაკადემიის. 2019 წლიდან არის უკრაინის ოსკარის კომიტეტის საჯარო საბჭოს წევრი. ნარიმან ალიევის პირველი სრულმეტრაჟიანი ფილმი „სახლში“ (2019) კანის 72-ე კინოფესტივალზე *Un Certain Regard* სექციაში წარადგინეს. 2020 წელს ფილმზე „ტრიუმფი“ დაიწყო მუშაობა.

## სქოლიო
კატეგორია:დაბადებული 15 დეკემბერი
კატეგორია:გარდაცვლილი 1992
კატეგორია:უკრაინელი კინორეჟისორები
კატეგორია:უკრაინელი სცენარისტები
კატეგორია:ცოცხალი ადამიანები
დავლეტკულოვო (მელეუზის რაიონი)

**დავლეტკულოვო** (; ) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.

2010 წლის მონაცემებით სოფელში ცხოვრობს 145 ადამიანი. რაიონულ ცენტრ მელეუზიდან დაშორებულია 35 კილომეტრით. უახლოესი რკინიგზის სადგურია „ზიგრანი“, რომელიც დაშორებულია 20 კმ-ით.

2002 წლის აღწერის მიხედვით მოსახლეობის უმრავლესობას ბაშკირები შეადგენენ (93%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:მელეუზის რაიონის სოფლები
ილანა კლოსი

**ილანა შერილ კლოსი** (ინგლ. Ilana Sheryl Kloss; დ. 22 მარტი, 1956) — პროფესიონალი ჩოგბურთელი, მწვრთნელი და 2001 წლიდან World TeamTennis-ის კომისიის წევრი. მსოფლიოს პირველი ჩოგანი წყვილთა შორის (1976) და მე-19 ერთეულთა შორის (1979). მფლობელი ტიტულებისა: უიმბლდონი ერთეულთა შორის (1972), აშშ-ის ღია პირველობა ერთეულთა შორის (1974) და აშშ-ის ღია და როლან გაროსი შერეულ წყვილთა შორის (1976).
## პირადი ცხოვრება 
ილანა დაიბადა იოჰანესბურგში, სამხრეთ აფრიკა, არის ებრაელი.

იგი არის ამერიკელი ჩოგბურთელის, ბილი ჯინ კინგის პარტნიორი. 2018 წლის სექტემბერში გახდნენ ბეისბოლის გუნდ Los Angeles Dodgers-ის და ლოს-ანჯელესში დაფუძნებული ქალთა საფეხბურთო კლუბის Angel City FC-ის მცირე წილის მფლობელები. Angel City FC-ის დამფუძნებელ წევრთა შორის არიან: ნატალი პორტმანი, ევა ლონგორია, მია ჰემი, სერენა უილიამსი, ჯესიკა ჩესტეინი, ჯენიფერ გარნერი და იუთუბერი ლილი სინჰი. გუნდი აშშ-ის ქალთა ეროვნულ საფეხბურთო ლიგაში პირველ თამაშს 2022 წელს გამართავს.

## ჩოგბურთის კარიერა 
პროფესიონალად ჩამოყალიბებამდე, მან მოიგო უიმბლდონის ჯუნიორის ტიტული ერთეულებში 1972 წელს.  ასევე მოიგო SA ტიტული წყვილთა შორის ლინკი ბოშოფთან ერთად (1973, 1975, 1977).

1974 წელს მოიპოვა ამერიკის ღია ჯუნიორთა ტიტული ერთეულთა შორის.

### დიდების დარბაზები 
კლოსი 2006 წელს შეიყვანეს დიდების დარბაზის სიაში — US National Jewish Sports Hall of Fame. 2010-ში დიდების დარბაზის სიაში — International Jewish Sports Hall of Fame. 1975-ში გუნდთან ერთად ფინალამდეც მიაღწია. მან 1976 წლის სეზონზე დატოვა Golden Gaters ევროპაში თიხის საფარიან კორტებზე მონაწილეობის სრულად მისაღებად, რადგან WTT-ის გრაფიკთან ხდებოდა დამთხვევა. იგი Golden Gaters-ს 1978 წლის სეზონზე დაუბრუნდა. 1983 წელს იყო Chicago Fyre-ის მწვრთნელი და დასახელდა წლის მწვრთნელად. 1985-ში იყო Miami Beach Breakers-ის მოთამაშე და მწვრთნელი. WTT-ის ვიცე-პრეზიდენტი გახდა 1987 წელს და დირექტორთა საბჭოს წევრი 1991-ში. 2001 წლიდან World TeamTennis-ის გენერალური დირექტორი და კომისიის წევრია.

## დიდი სლემის ტურნირის ფინალები 
### ქალთა წყვილები: 1 (1 ტიტული) 
### შერეული წყვილები: 1 (1 ტიტული) 
## სქოლიო 
კატეგორია:საფრანგეთის ღია პირველობის ჩემპიონები ჩოგბურთში
კატეგორია:აშშ-ის ღია პირველობის ჩემპიონები ჩოგბურთში
კატეგორია:სამხრეთაფრიკელი ებრაელები
კატეგორია:დაბადებული 1956
კატეგორია:ცოცხალი ადამიანები
სერჰი ბუკოვსკი

**სერგეი ანატოლიევიჩ ბუკოვსკი** (უკრ.: *Сергій Анатолійович Буковський*; დ. 18 ივლისი, 1960, ოქტიაბრსკი) ― უკრაინელი და საბჭოთა რეჟისორი, პედაგოგი, უკრაინის კინემატოგრაფთა ეროვნული კავშირის წევრი, უკრაინის ხელოვნების დამსახურებული მოღვაწე (1996), უკრაინის სახალხო არტისტი (2008), უკრაინის ტარას შევჩენკოს სახელობის ეროვნული პრემიის ლაურეატი (2004).

## ბიოგრაფია
სერგეი ბუკოვსკი 1960 წლის 18 ივლისს ოქტიაბრსკიში დაიბადა. 1977-1982 წლებში კიევის თეატრის, კინოსა და ტელევიზიის ეროვნულ უნივერსიტეტში სწავლობდა. 1982-1995 წლებში უკრაინის კინოქრონიკისა და დოკუმენტური კინოსტუდიის რეჟისორი იყო. 1998-2003 წლებში კიევის თეატრალური ხელოვნების სახელმწიფო ინსტიტუტის კინოს კათედრაზე „დოკუმენტური კინოს რეჟისორის“ კურსს უძღვებოდა.

## რესურსები ინტერნეტში
* 
* Сергей Буковский в «Энциклопедии отечественного кино» (ООО Мастерская «Сеанс»)

## სქოლიო
კატეგორია:დაბადებული 18 ივლისი
კატეგორია:დაბადებული 1960
კატეგორია:უკრაინელი კინორეჟისორები
კატეგორია:ცოცხალი ადამიანები
ჟასმინ სეფას ჯოუნზი

**ჟასმინი სეფას ჯოუნზი** (; დ. 21 ივლისი, 1989) — ამერიკელი მსახიობი და მომღერალი, ძირითადად ცნობილია 2015 წლის ბროდვეის მიუზიკლ „ჰამილტონში“ პეგი სკაილერის და მარია რეინოლდსის ორმაგი როლის შესრულებისთვის. 2020 წელს გადაეცა პრაიმტამის ემის ჯილდო ტაიშას როლის შესრულებისთვის ვებ-სერიალში „FreeRayShawn“.

## ბიოგრაფია
### ადრეული ცხოვრება
ჟასმინ ჯოუნზის მამა მსახიობი რონ სეფას ჯოუნზია, დედა კი ბრიტანელი ჯაზის მომღერალი კიმ ლესლი. გაიზარდა მიდვუდში, ბრუკლინში. სწავლობდა  ფორელო ლაგარდიას სახელობის მუსიკალურ და სამსახიობო სკოლაში და ბერკლის მუსიკალურ კოლეჯში. სწავლა დაამთავრა 2011 წელს.

### კარიერა
მონაწილეობდა რამდენიმე დამოუკიდებელი ფილმის გადაღებაში, რომელთა შორისაა „ტიტუსი“ (2013) და „ფერფილდი“ (2014). ჰქონდა ეპიზოდური როლები სერიალებში „ცისფერი სისხლი“ და „დაუვიწყარი“.

2015 წელს „ჰამილტონის“ ბროდვეის გარე წარმოდგენაში შეასრულა პეგი სკაილერის და მარია რეინოლდსის როლები. იგივე როლებს ასრულებდა „ჰამილტონის“ ბროდვეის მიუზიკლშიც 2016 წლის 8 დეკემბრამდე. 2016 წელს მიიღო გრემის ჯილდო როგორც „ჰამილტონის“ ალბომის ერთ-ერთმა სოლისტმა.

2017 წლის „Super Bowl“-ის ცერემონიაზე შეასრულა „America the Beautiful“ „ჰამილტონის“ ვარსკლავებთან რენე გოლდსბერისთან და ფილიპა სუსთან ერთად.

2015 წელს ითამაშა ფილმში „ქალბატონი ამერიკა“. 2020 წელს შეასრულა მეორეხარისხოვანი როლი მინი-სერიალში „FreeRayShawn“, რისთვისაც გადაეცა ემის ჯილდო.

### პირადი ცხოვრება
2018 წლის 28 დეკემბერს დაინიშნა „ჰამილტონის“ მსახიობ ენტონი რემოსთან, რომელიც ბროდვეის გარე წარმოდგენის რეპეტიციებზე გაიცნო და შემდგომში მასთან ურთიერთობა დაიწყო.

## რესურსები ინტერნეტში
* 
* 

## სქოლიო
კატეგორია:დაბადებული 21 ივლისი
კატეგორია:დაბადებული 1989
კატეგორია:XXI საუკუნის ამერიკელი ქალი მსახიობები
კატეგორია:ნიუ-იორკელი ქალი მსახიობები
კატეგორია:აფრო-ამერიკელი ქალი მსახიობები
კატეგორია:აფრო-ამერიკელი მომღერლები
კატეგორია:ამერიკელი ქალი კინომსახიობები
კატეგორია:ამერიკელი ქალი მიუზიკლების მსახიობები
კატეგორია:ამერიკელი ქალი თეატრის მსახიობები
კატეგორია:ამერიკელი ტელემსახიობი ქალები
კატეგორია:გრემის ჯილდოს მფლობელები
კატეგორია:პრაიმტაიმის ემის ჯილდოს მფლობელები
კატეგორია:ცოცხალი ადამიანები
პოკროვკა (დიურტიულის რაიონი)

**პოკროვკა** (; ) — სოფელი რუსეთის ფედერაციაში, ბაშკირეთის რესპუბლიკის დიურტიულის რაიონში. 

2010 წლის მონაცემებით სოფელში ცხოვრობს 10 ადამიანი. რაიონულ ცენტრ დიურტიულიდან დაშორებულია 27 კილომეტრით. 

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:დიურტიულის რაიონის სოფლები
მძლეოსნობა

**მძლეოსნობა** — სპორტის ოლიმპიური სახეობა. მოიცავს სხვადასხვა დისტანციაზე რბენას და სპორტულ სიარულს, ხტომას, ტყორცნას, მძლეოსნურ მრავალჭიდს. მძლეოსნობა სპორტის ერთ-ერთი ყველაზე ძველი, პოპულარული და მასობრივი სახეობაა. მძლეოსნობა კაცობრიობის ისტორიის ადრეულ პერიოდში ჩაისახა. შედიოდა ძველი საბერძნეთის ოლიმპიადების პროგრამაში. ძვ. წ. 708 წლიდან თამაშების პროგრამაში იყო პენტატლონი — რბენა, სიგრძეზე ხტომა, შუბის, ბადროს ტყორცნა და ჭიდაობა.  

ჩვენამდე მოღწეული ცნობების მიხედვით შეჯიბრებები მძლეოსნურ სახეებში (სიარული, რბენა, ხტომა, შუბის ტყორცნა და სხვა) ჯერ კიდევ წარმართულ ქართულ  ხალხურ დღესასწაულებზე იმართებოდა, რისთვისაც სპეციალური ადგილები იყო გამოყოფილი. მძლეოსნურ ვარჯიშებს, როგორც სამხედრო მომზადების საშუალებას, ფართოდ იყენებდნენ მეფის რუსეთის დროინდელ საქართველოში. პირველი პროფესიონალური მძლეოსნური ჯგუფი 1918 წელს თელავში ჩამოყალიბდა და მას გიორგი ჩიკვაიძე ჩაუდგა სათავეში. იქვე ჩატარდა პირველი შეჯიბრებები რამდენიმე მძლეოსნურ სახეობაში. 

საქართველოს მძლეოსანთაგან ყველაზე დიდ წარმატებას მიაღწიეს ვიქტორ სანეევმა, რობერტ შავლაყაძემ, ლევან სანაძემ, ნინო დუმბაძემ, ნადეჟდა დვალიშვილი-ხნიკინამ და სხვებმა.

## სქოლიო
კატეგორია:მძლეოსნობა
კატეგორია:სპორტის ინდივიდუალური სახეობები
ბეი (მრავალმნიშვნელოვანი)

**ბეი** შეიძლება აღნიშნავდეს:

*ბეი  —  () მბრძანებელი, მთავარი, ბატონი
*ბეი — სოფელი აზერბაიჯანში, ქურდამირის რაიონში

კატეგორია:მრავალმნიშვნელოვანი გვერდები გვარის შემცველი სიებით
უსტიუგოვსკი

**უსტიუგოვსკი** (; ) — სოფელი რუსეთის ფედერაციაში, ბაშკირეთის რესპუბლიკის ბლაგოვეშჩენსკის რაიონში.

2010 წლის მონაცემებით, სოფელში ცხოვრობს 9 ადამიანი. რაიონულ ცენტრ ბლაგოვეშჩენსკიდან დაშორებულია 54 კილომეტრით. უახლოესი რკინიგზის სადგურია ზაგოროდნაია, რომელიც დაშორებულია 59 კმ-ით.

2002 წლის აღწერის მიხედვით, მოსახლეობის უმრავლესობას რუსები შეადგენენ (60%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:ბლაგოვეშჩენსკის რაიონის სოფლები
ალფრედო კაზელა

**ალფრედო კაზელა** (დ. 25 ივლისი, 1883, ტურინი — გ. 5 მარტი, 1947, რომი) — იტალიელი კომპოზიტორი, პიანისტი და დირიჟორი. იყო კლასიციზმისა და ნეო-კლასიციზმის  წარმომადგენელი. ეკუთვნის არაერთი საფორტეპიანო, ვოკალური და საორკესტრო ნაწარმოები. მისი უამრავი სტუდენტი მოგვიანებით აგრეთვე გახდა ცნობილი კომპოზიტორი. 1921 წელს დაქორწინდა ივონ მიულერზე. მათი შვილიშვილი არის მსახიობი დარია ნიკოლიდი, შვილთაშვილი აზია არგენტო, აგრეთვე მსახიობია.

## რესურსები ინტერნეტში
* ენციკლოპედია „ბრიტანიკა“

## სქოლიო
კატეგორია:იტალიელი კომპოზიტორები
კატეგორია:იტალიელი დირიჟორები
ნატალია ვოროჟბიტი

**ნატალია ანატოლიევნა ვოროჟბიტი** (უკრ: *Ворожбит Наталія Анатоліївна*; დ. 4 აპრილი, 1975) ― უკრაინელი დრამატურგი, რეჟისორი, სცენარისტი. წერს უკრაინულ და რუსულ ენებზე.

## ბიოგრაფია
ნატალია ვოროჟბიტი 1975 წლის 4 აპრილს დაიბადა. 2000 წელს მაქსიმ გორკის სახელობის ლიტერატურული ინსტიტუტი დაამთავრა. 2000-2005 წლებში სხვადასხვა სატელევიზიო პროექტში მუშაობდა. მონაწილეობდა თეატრალურ და დრამატულ ფესტივალებში „ახალი დრამა“, „Любимовка“ და სხვ. 

2004 წელს ლიტერატურული პრემიის „ევრიკა“ ლაურეატი გახდა. 

2009 წელს სერიალის, „სკოლა“, სცენარისტი იყო.

2015 წლის ოქტომბერში „მომთაბარეთა თეატრის“ ერთ-ერთი დამფუძნებელი გახდა..

ვოროჟბიტი ფილმების, „კიბორგები და „ველური მინდვრები“, სცენარების ავტორია.

## ნამუშევრები
* „მარცვლეულის სათავსო“ 2009  
* „ცუდი გზები“ (2017)  

## რესურსები ინტერნეტში
* Наталья Ворожбит на сайте «Энциклопедия отечественного кино»
* Наталья Ворожбит на сайте «Новая пьеса»

## სქოლიო
კატეგორია:დაბადებული 4 აპრილი
კატეგორია:დაბადებული 1975
კატეგორია:უკრაინელი რეჟისორები
კატეგორია:უკრაინელი სცენარისტები
კატეგორია:უკრაინელი დრამატურგები
კატეგორია:რეჟისორები ანბანის მიხედვით
კატეგორია:ცოცხალი ადამიანები
კატეგორია:კიევში დაბადებულები
ანდრეი ჟოლდაკი

**ანდრეი ვალერიევიჩ ჟოლდაკი** (უკრ: *Андрій Валерійович Жолдак*; დ. 3 ნოემბერი, 1962, კიევი) ― უკრაინელი თეატრალური რეჟისორი, უკრაინის ხელოვნების დამსახურებული მოღვაწე (2004), უკრაინის III ხარისხის ღირსების ორდენის კავალერი (2009).

## ბიოგრაფია
ანდრეი ჟოლდაკი 1962 წლის 3 ნოემბერს კიევში დიაბადა. დაამთავრა ტარას შევჩენკოს სახელობის სამხატვრო სკოლა (კიევი). სარეჟისორო განათლება კიევის კინოს, თეატრისა და ტელევიზიის ეროვნულ უნივერსიტეტში მიიღო. 1989 წელს თეატრალური ხელოვნების რუსული ინსტიტუტი დაამთავრა. 1995 წლიდან არის საერთაშორისო ფონდის „უკრაინა-კულტურა-ევროპა“ პრეზიდენტი. 2006 წლიდან გერმანიაში ცხოვრობს.

## ჯილდოები
* 2000: პრემიის „კიევის პექტორალი“ ნომინანტი, კატეგორია „საუკეთესო სარეჟისორო ნამუშევარი“ (სპექტაკლი „იდიოტი“)
* 2004: იუნესკოს პრემიის ლაურეატი საშემსრულებლო ხელოვნების სფეროში.
* 2014: პრემიის „ოქროს ნიღაბი“ ლაურეატი საუკეთესო საოპერო სპექტაკლისა და საუკეთესო რეჟისურისთვის (სპექტაკლი „ევგენი ონეგინი“)

## რესურსები ინტერნეტში
* СвободаЖолдакТеатр 
* Большой режиссёр маленькой Европы. Журнал "Сноб" - Вадим Рутковский
* Главный редактор портала об искусстве "ОКОЛО" Ирина Токмакова пишет о спектакле «Анна Каренина». Режиссёр Андрей Жолдак. Городской театр Турку. Финляндия
* Спектакль Андрия Жолдака "Мадам Бовари" (по роману Гюстава Флобера). Санкт-Петербург, "Русская антреприза имени Андрея Миронова". Фрагменты YouTube
* CV Андрия Жолдака на сайте ЮНЕСКО (ინგლ.)
* http://www.kino-teatr.ru/teatr/activist/32850/bio/ Биография
* Я представляю, каким постановщиком может стать в будущем моя собака
* А. Жолдак  на сайте Театра Оберхаузен (გერ.)

## სქოლი
კატეგორია:დაბადებული 3 ნოემბერი
კატეგორია:დაბადებული 1962
კატეგორია:უკრაინელი რეჟისორები
კატეგორია:ცოცხალი ადამიანები
კატეგორია:კიევში დაბადებულები
ქარარი (მრავალმნიშვნელოვანი)

**ქარარი** შეიძლება აღნიშნავდეს:

*ქარარი — სოფელი აზერბაიჯანში, ქურდამირის რაიონში
*ქარარი — საბრძოლო ტანკი
*ქარარი — უპილოტო თვითმფრინავი
ისმაილი (მრავალმნიშვნელოვანი)

**ისმაილი** შეიძლება აღნიშნავდეს:

*ისმაილი —  ქალაქი აზერბაიჯანში,  ისმაილის რაიონში
*ისმაილი — სოფელი აზერბაიჯანში, ქურდამირის რაიონში
*ისმაილი — სოფელი აზერბაიჯანში, ნეფთჩალის რაიონში
ხინისლი (მრავალმნიშვნელოვანი)

**ხინისლი** შეიძლება აღნიშნავდეს:

*ხინისლი —   ძველი დასახლებისა და სასაფლაოს ნანგრევები, რომლებიც განლაგებულია აზერბაიჯანში
*ხინისლი — სოფელი აზერბაიჯანში, ქურდამირის რაიონში
ყარასაგალი (მრავალმნიშვნელოვანი)

**ყარასაგალი** შეიძლება აღნიშნავდეს:

*ყარასაგალი — სოფელი აზერბაიჯანში, ქურდამირის რაიონში
*ყარასაგალი — სოფელი აზერბაიჯანში, ლაჩინის რაიონში
*აშაღი-ყარასაგალი — სოფელი აზერბაიჯანში, ლაჩინის რაიონში
*იუხარი-ყარასაგალი — სოფელი აზერბაიჯანში, ლაჩინის რაიონში
მალოშარიპოვო

**მალოშარიპოვო** (; ) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.

2010 წლის მონაცემებით სოფელში ცხოვრობს 237 ადამიანი. რაიონულ ცენტრ მელეუზიდან დაშორებულია 17 კილომეტრით. უახლოესი რკინიგზის სადგურია „მელეუზი“, რომელიც დაშორებულია 17 კმ-ით.

2002 წლის აღწერის მიხედვით მოსახლეობის უმრავლესობას ბაშკირები შეადგენენ (98%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:მელეუზის რაიონის სოფლები
ჩაფარაბადი

**ჩაფარაბადი** შეიძლება აღნიშნავდეს:

*ჩაფარაბადი —   სოფელი აზერბაიჯანში, შაქის რაიონში
*ჩაფარაბადი —  სოფელი აზერბაიჯანში, ჯაბრაილის რაიონში
ანწლი

**ანწლი** () — მრავალწლოვანი ბალახოვანი მცენარე ადოქსასებრთა ოჯახისა. გამოირჩევა უსიამოვნო სუნით. აქვს სწორი ღერო, რომელიც სიმაღლეში 80-150 სმ-ია, იგი დაღარულია, მარტივი ან სუსტად დატოტვილი, ძირითადად – შიშველი. ფოთოლი კენტფრთისებურია, 5–11 მოგრძოლანცეტა ფოთოლაკით, კიდეებზე ხერხკბილა. ყვავილედი კენწრული ფარისებური საგველაა. გვირგვინი თეთრი ფერისაა, ზოგჯერ მოვარდისფრო ან მომწვანოც გვხვდება. ნაყოფი ფერად შავია. ყვავილობს ივნის-აგვისტოში, ნაყოფს იძლევა აგვისტო-ოქრომბერში. გავრცელებულია კავკასიაში (მ.შ. მთელ საქართველოში), ევროპაში, შუა და მცირე აზიაში, ირანსა და ერაყში. იზრდება დაბლობიდან სუბალპურ სარტყლამდე მდინარეთა ნაპირებზე, ტყისპირებზე, ქვიან ადგილებში.

გურულად და იმერულად ეწოდება ანწლიკა; ჭანურად — ანწკლი, ინჭირა, ინჭირი; მეგრულად — ინჭირია, ინჭილია, ინჭირი; სვანურად — განჭვ, განჭვ.

## სქოლიო 
კატეგორია:ანწლი
მიხაილოვკა (დუვანის რაიონი)

**მიხაილოვკა** (; ) — სოფელი რუსეთის ფედერაციაში, ბაშკირეთის რესპუბლიკის დუვანის რაიონში. 

2010 წლის მონაცემებით სოფელში ცხოვრობს 994 ადამიანი. რაიონულ ცენტრ მესიაგუტოვოდან დაშორებულია 25 კილომეტრით. უახლოესი რკინიგზის სადგურია სულეია, რომელიც დაშორებულია 80 კმ-ით.

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:დუვანის რაიონის სოფლები
აინა სულტანოვა

**აინა მახმუდ კიზი სულტანოვა** (; დაბადებიდან მუსაბეკოვა,; 1895, პირებედილი — 1938) — აზერბაიჯაის სსრ და ზსფსრ პარტიული და სახელმწიფო მოღვაწე; ქალებს შორის ერთ-ერთი პირველი ქალი-რევოლუციონერი. აზერბაიჯანის ისტორიაში გახდა პირველი ქალი - სახალხო კომისარი (სახკომი). ხელმძღვანელობდა განათლებისა და იუსტიციის კომიტეტებს სახალხო კომისარიატიდან. იყო აზერბაიჯანის სსრ ციკ-ის პრეზიდიუმის წევრი (აზციკ) და ციკ ზსფსრ (ზაკციკ), ბაქსაბჭოს დეპუტატი, ასევე აზერბაიჯანის სსრ უმაღლესი სასამართლოს თავმჯდომარე. იყო ქალთა ჟურნალ «შარკ გადინის» («აღმოსავლეთის ქალი») პირველი რედაქტორი. იმყოფებოდა სხვადასხვა პარტიულ თანამდებობებზე აზერბაიჯანისა და ამიერკავკასიის პარტიულ ორგანიზაციებში. იყო ცკ-ს, ცკკ-ს პრეზიდიუმის და აკპ ბაქოს კომიტეტის, ასევე ვკპ (ბ) ამიერკავკასიის სამხარეო კომიტეტის წევრი. არის გაზანფარ მუსაბეკოვის და და გამიდა სულატნოვის მეუღლე.

აინა მუსაბეკოვა 1895 წელს პატარა მთიან დასახლება პირებედილში (ბაქოს გუბერნიის ყუბანის მაზრა) დაიბადა. 1912 წელს მან დაამთავრა ბაქოს წმინდა ნინოს ქალთა გიმნაზია დაამთავრა (ამჟამად გიმნაზიის შენობაში განლაგებულია № 134 სკოლა). დამთავრების შემდეგ თავად ასწავლიდა ამავე სკოლაში. 1917—1918 წწ. მჭიდროდ თანამშრომლობდა ბოლშევიკებთან[8]. 1918 წლის ივლისიდან — სკკპ წევრი. აწარმოებდა რევოლუციურ საქმიანობას მოსკოვში, ასტრახანში, ბაქოში (1918—1920). 1919 წლის აგვისტოში მივლინებულ იქნა მოსკოვში ი. სვერდლოვის სახელობის კომუნისტური უნივერსიტეტში სასწავლებლად. ამასთან ერთი 1919—1920 წწ. მოსკოვში მუშაობდა რსფსრ საგარეო საქმეთა სახალხო კომისარიადთან არსებული ახლო აღმოსალეთის განყოფილების მდივნად. საბჭოთა აზერაიჯანში ათი წლის განმავლობაში მუშაობდა ცკ აკპ(ბ) აპარატში — თავდაპირველად ქალთა განყოფილების ინსტრუქტორ-ორგანიზატორად, 1924-დან 1930 წლამდე — მოადგილედ, ხოლო მოგვიანებით მუშა და გლეხი ქალების განყოფილების გამგედ.

## სქოლიო
კატეგორია:დაბადებული 1895
კატეგორია:გარდაცვლილი 3 ივლისი
კატეგორია:გარდაცვლილი 1938
კატეგორია:საბჭოთა კავშირის კომუნისტური პარტიის წევრები
კატეგორია:შრომის წითელი დროშის ორდენის კავალრები
კატეგორია:აზერბაიჯანელი ქალი პოლიტიკოსები
კატეგორია:აზერბაიჯანელი ფემინისტები
კატეგორია:ბაქოში გარდაცვლილები
ძალოსნობა

**ძალოსნობა** — სპორტის ოლიმპიური სახეობა. წარმოადგენს შეჯიბრებას შტანგის აწევაში. ოფიციალური შეჯიბრების თანამედროვე პროგრამა მოიცავს ატაცს, ორივე ხელით შტანგის აკვრას და ვარჯიშების შედეგების ჯამს. ატაცის დროს შტანგას ფიცარნაგიდან ზევით წევენ ერთი განუწყვეტელი მოძრაობით; აკვრის დროს — ორ მომენტად, გულმკერდზე და გულმკედრიდან. 1934–72 წლებში მიღებული იყო ეგრეთ წოდებული კლასიკური სამჭიდი — აჭიმვა, ატაცი და აკვრა. ლაშა ტალახაძე მეოთხე ქართველი ოლიმპიური ჩემპიონია ძალოსნობაში რაფაელ ჩიმიშკიანის (1952), კახი კახიაშვილის (1992) და გიორგი ასანიძის (2004) შემდეგ. ქართული ძალოსნობის განვითარებაში მნიშვნელოვანი წვლილი მიუძღვით გიორგი ჩიკვაიძეს, კონსტანტინე ზაუტაშვილს, მამია ჟღენტს, დიმიტრი კაპცოვს, რობერტ ტატიშვილს და სხვებს.

## სქოლიო
კატეგორია:ძალოსნობა
კატეგორია:სპორტის ინდივიდუალური სახეობები
კატეგორია:ფიზიკური ვარჯიში
ამზია (ნეფტეკამსკის საქალაქო ოლქი)

**ამზია** (; ) — სოფელი რუსეთის ფედერაციაში, ბაშკირეთის რესპუბლიკის ნეფტეკამსკის საქალაქო ოლქში.  

2010 წლის მონაცემებით სოფელში ცხოვრობს 4 993 ადამიანი.  

2002 წლის აღწერის მიხედვით მოსახლეობის უმრავლესობას ბაშკირები (36,4 %) და რუსები (31,5 %) შეადგენენ.

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:ნეფტეკამსკის საქალაქო ოლქის სოფლები
სამართლის მაცნე

**სამართლის მაცნე** () — სამართლის საერთაშორისო სამეცნიერო ელექტრონული ჟურნალი, რომელსაც გამოსცემს სამართლის მეცნიერთა კავშირი. დაარსდა 2019 წლის 15 დეკემბერს თბილისში. პირველი ნომერი გამოვიდა 2020 წლის ივლისში, რომლის წარდგენის ღონისძიება იმავე წლის 21 ოქტომბერს გაიმართა. ჟურნალის მთავარი რედაქტორია — ზურაბ ჭყონია.

ჟურნალი ღია წვდომისაა და მასში გამოქვეყნებული სრული მასალა ხელმისაწვდომია ნებისმიერი დაინტერესებული პირისათვის. ჟურნალში გამოქვეყნებული სამეცნიერო სტატიები რეფერირდება ინსტიტუტ „ტექინფორმის“ გამოცემაში „ქართული რეფერატული ჟურნალი“.

ჟურნალის მისიაა „სამართლის მეცნიერების განვითარების და სამოქალაქო საზოგადოებაში სამართლებრივი მართლშეგნების დონის ამაღლების ხელშეწყობა“.

ჟურნალის მიერ სამეცნიერო სტატიების შერჩევა ხორციელდება ღია კონკურსის წესით და ორმხრივად ფარული (ანონიმური) რეცენზირების გზით. ჟურნალი შესულია და ინდექსირდება ათამდე საერთაშორისო სამეცნიერო გლობალურ ბაზაში. ჟურნალში ნაშრომები გამოქვეყნდება – Creative Commons ლიცენზიით (CC BY-SA). ჟურნალი ბუდაპეშტის ღია წვდომის დეკლარაციის ხელმომწერია. ამასთან, ჟურნალის გამომცემელი „სამართლის მეცნიერთა კავშირი“ არის ბერლინის ღია წვდომის დეკლარაციის ხელმომწერი.

## რესურსები ინტერნეტში
*
*„სამართლის მაცნე“ — ISSN
*„სამართლის მაცნე“ — ციფრული ბიბლიოთეკა „ივერიელი“
*

## სქოლიო
კატეგორია:ონლაინ ჟურნალები
კატეგორია:საქართველოს ჟურნალები
კატეგორია:ქართულენოვანი ჟურნალები
ანატოლი პეტრიცკი

**ანატოლი გალაქტიონოვიჩ პეტრიცკი** (უკრ: *Анатолій Галактіонович Петрицький*; დ. 12 თებერვალი, 1895, კიევი, რუსეთის იმპერია ― გ. 6 მარტი, 1964, კიევი, უსსრ) ― უკრაინელი და საბჭოთა მხატვარი, გრაფიკოსი, სცენოგრაფი და პედაგოგი, სსრკ-ის სახალხო მხატვარი (1944), II ხარისხის სტალინური პრემიის ორგზის ლაურეატი (1949, 1951).

## ბიოგრაფია
ანატოლი პეტრიცკი 1895 წლის 12 თებერვალს კიევში დაიბადა. 1912-1918 წლებში კიევის სამხატვრო სასწავლებელში სწავლობდა. ვასილ კრიჩევსკის მოწაფე. პარალელურად სწავლობდა ალექსანდრე მურაშკოს სტუდიაში. 1916 წლიდან სცენის დიზაინერად დაიწყო მუშაობა. 1927 წელს ვადიმ მელერთან, ლეონიდ სკრიპნიკთან, ალექსეი პოლტარაცკისთან და სხვებთან ერთად საფუძველი ჩაუყარა ფუტურისტულ ორგანიზაციას „ახალი თაობა“.

ანატოლი პეტრიცკის ვაჟი, ანატოლი ანატოლიევიჩ პეტრიცკი 1931 წელს დაიბადა. იგი ოპერატორი და რეჟისორი გახდა და 1969 წელს რსფსრ-ის ხელოვნების დამსახურებული მოღვაწე გახდა. 

ანატოლი პეტრიცკი 1964 წლის 6 მარტს გარდაიცვალა. დაკრძალულია ბაიკოვოს სასაფლაოზე. 

## ჯილდოები და წოდებები
* უსსრ-ის ხელოვნების დამსახურებული მოღვაწე
* სსრკ-ის სახალხო მხატვარი (1944)
* II ხარისხის სტალინური პრემია (1949)
* II ხარისხის სტალინური პრემია (1951)
* ლენინის ორდენი (1960)
* I ხარისხის სამამულო ომის ორდენი (1945)
* შრომის წითელი დროშის ორდენი (1948)

## ლიტერატურა
* Врона І.І., А. Петрицький, Київ, 1968 (укр.)
* Горбачев Д. Е., А. Г. Петрицкий, М., 1971
*Д. О. Горбачов. Анатоль Петрицький. Нарис творчості. Київ, Знання, 1971.
* Ю. Смолич Мій товариш//Анатолій Петрицький: Спогади про художника. К. «Мистецтво», 1981. С. 14 — 15.
* Анатоль Петрицький Портреты современников. Альбом. Автор-составителль В. В. Рубан. К. «Мистецтво», 1991. 128 стр. (На укр.; резюме на русском и английском)
* Анатоль Петрицький. Театральні строї та декорації (зі збірки Музею театрального, музичного та кіномистецтва України), упорядник Тарас Лозинський, Тетяна Руденко, Київ, 2012
* В. Павловський. Спогади про Анатоля Петрицького. 1965.

## სქოლიო
კატეგორია:დაბადებული 12 თებერვალი
კატეგორია:დაბადებული 1895
კატეგორია:გარდაცვლილი 6 მარტი
კატეგორია:გარდაცვლილი 1964
კატეგორია:უკრაინელი მხატვრები
კატეგორია:მხატვრები ანბანის მიხედვით
კატეგორია:კიევში დაბადებულები
კატეგორია:კიევში გარდაცვლილები
ბოგოროდსკოე (ბლაგოვეშჩენსკის რაიონი)

**ბოგოროდსკოე** (; ) — სოფელი რუსეთის ფედერაციაში, ბაშკირეთის რესპუბლიკის ბლაგოვეშჩენსკის რაიონში.

2010 წლის მონაცემებით, სოფელში ცხოვრობს 466 ადამიანი. რაიონულ ცენტრ ბლაგოვეშჩენსკიდან დაშორებულია 31 კილომეტრით. უახლოესი რკინიგზის სადგურია ზაგოროდნაია, რომელიც დაშორებულია 51 კმ-ით.

2002 წლის აღწერის მიხედვით, მოსახლეობის უმრავლესობას რუსები შეადგენენ (65%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:ბლაგოვეშჩენსკის რაიონის სოფლები
ალექსანდერ ნიუბელი

**ალექსანდერ ნიუბელი** (დ. 30 სექტემბერი, 1996) — გერმანელი ფეხბურთელი. ბუნდესლიგის კლუბ მიუნხენის „ბაიერნის“ მეკარე. 

## საკლუბო კარიერა
### ადრეული წლები
ნიუბელი გაიზარდა ზალცკოტენ-ტუდორფში, ჩრდილოეთი რაინ-ვესტფალიაში, და დაიწყო კარიერა საფეხბურთო კლუბ „ტუდროფში“. 2005 წელს შეუერთდა „პადერბორნის“ ახალგაზრდულ გუნდს. სადაც იგი 14 წალმდე თამაშობდა სხვა პოზიციებზე. 2014-2015 წლებში შეუერთდა „პადერბორნის“ გუნდს პროფესიონალურ დონეზე, მაგრამ ამ სეზონში მას შეხვედრა არ ჩაუტარებია.

### შალკე
ნიუბელი შეუერთდა „შალკეს“, საიდანაც ის გაუშვეს „შალკეს“ სარეზერვო გუნდში. 2016 წლის 14 მაისს შედგა მისი დებიუტი ბუნდესლიგაში, „ჰოფენჰაიმის“ წინააღმდეგ სადაც მან 90 წუთზე სადაც მან შეცვალა რალფ ფერმანი.

ნიუბელმა სეზონი გუნდის სათადარიგო მეკარედ დაიწყო. 2018 წლის 24 ოქტომბერს შედგა მისი დებიუტი ჩემპიონთა ლიგაზე, „გალათასარაის“ წინააღმდეგ. შეხვედრა ფრედ, ანგარიშით 0–0 დასრულდა.

ზამთრის შესვენების შემდეგ, დომენიკო ტედესკომ იგი ძირითადი შემადგენლობის მეკარედ აქცია. 2019 წლის 2 თებერვალს მიიღო წითელი ბარათი მიონხენგლადბახის „ბორუსიას“ წინააღმდეგ და მოუწია 2 შეხვედრის გამოტოვება. ამის შემდეგ ნიუბელი დაუბრუნდა შემადგენლობას და კვლავ იქცა გუნდის ძირითად მეკარედ.

2019 წლის 6 აგვისტოს „შალკეს“ მთავრმა მწვრთნელმა დავიდ ვაგნერმა ნიუბელი გუნდის კაპიტნად აირჩია. ნიუბელმა სეზონი მხოლოდ ერთ წლიანი კონტრაქტით დაიწყო. 2019 წლის 22 დეკემბერს ცნობილი გახდა რომ ნიუბელი არ აპირებდა გუნდთან კონტრაქტის გახანგრძლივებას.  2020 წლის 4 იანვარს ნიუბელი დათანხმდა მიუნხენის „ბაიერნის“ შემოთავაზებას და ცნობილი გახდა, რომ გუნდს სეზონის ბოლოს შეუერთდებოდა. მან კაპიტნობა გადაულოცა ომარ მასკარელს.

### ბაიერნი
2020 წლის 30 ივნისს ნიუბელი შეუერთდა მიუნხენის „ბაიერნს“. ნიუბელის დებიუტი შედგა გერმანიის თასზე, 15 ოქტომბერს, მე-5 ლიგის კლუბ „დიურენის“ წინააღმდეგ, რომელიც „ბაიერნმა“ ანგარიშით 3-0 დაამარცხა. 2020 წლის 1 დეკემბერს, შედგა მისი დებიუტი „ბაიერნში“ ჩემპიონთა ლიგაზე, მადრიდის „ატლეტიკოს“ წინააღმდეგ. შეხვედრა ანგარიშით 1–1 დასრულდა.

## საკლუბო სტატისტიკა
## ტიტულები
**ბაიერნი**
* გერმანიის საფეხბურთო სუპერთასი: 2020
* უეფა-ს სუპერთასი: 2020

## რესურსები ინტერნეტში
* 

## სქოლიო
კატეგორია:დაბადებული 30 სექტემბერი
კატეგორია:დაბადებული 1996
კატეგორია:პადერბორნის ფეხბურთელები
კატეგორია:შალკე 04-ის ფეხბურთელები
კატეგორია:მიუნხენის ბაიერნის ფეხბურთელები
კატეგორია:მონაკოს ფეხბურთელები
კატეგორია:შტუტგარტის ფეხბურთელები
კატეგორია:გერმანელი ფეხბურთელები
კატეგორია:ლიგა 1-ის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
ოქსანა დმიტრიევა

**ოქსანა ფიოდოროვნა დმიტრიევა** (; დ. 22 აგვისტო, 1977) ― უკრაინელი თოჯინების თეატრის რეჟისორი, ხარკოვის თოჯინების თეატრის რეჟისორი, მსახიობი, დრამატურგი, მხატვარი-სცენოგრაფი, გრაფიკოსი. ყირიმის ავტონომიური რესპუბლიკის დამსახურებული მსახიობი.

## ჯილდოები და წოდებები
* უკრაინის მინისტრთა კაბინეტის პრემია ბავშვთა და მოზარდთა საუკეთესო თეატრალური სპექტაკლისთვის (2005) 
* უკრაინის ავტონომიური რესპუბლიკის დამსახურებული მსახიობი (2006)

## რესურსები ინტერნეტში
* Оксана Дмитриева на сайте Харьковского театра кукол

## სქოლიო
კატეგორია:დაბადებული 22 აგვისტო
კატეგორია:დაბადებული 1977
კატეგორია:უკრაინელი რეჟისორები
კატეგორია:მხატვრები ანბანის მიხედვით
კატეგორია:ცოცხალი ადამიანები
დმიტრი ბოგომაზოვი

**დმიტრი მიხაილოვიჩ ბოგომაზოვი** (უკრ: *Дмитро Михайлович Богомазов*, ნამდვილი გვარია ჩეკულაევი; დ. 14 თებერვალი, 1964) ― უკრაინელი თეატრის რეჟისორი და პედაგოგი. ივან ფრანკოს სახელობის ეროვნული აკადემიური დრამატული თეატრის მთავარი რეჟისორი 2017 წლიდან, უკრაინის თეატრალურ მოღვაწეთა ეროვნული კავშირის წევრი, უკრაინის სახალხო არტისტი (2019), უკრაინის ხელოვნების დამსახურებული მოღვაწე (2013)..

## ბიოგრაფია
დმიტრი ბოგომაზოვი 1964 წლის 14 თებერვალს სვერდლოვსკში დაიბადა. სწავლობდ კიევის პოლიტექნიკურ ინსტიტუტში. მეორე კურსის შემდეგ სწავლას თავი დაანება. სარეჟისორო დებიუტი 1993 წელს შედგა და მსმა სპექტაკლმა თეატრალური პრემია „კიევის პექტორალი“ დაიმსახურა. 1995 წელს კიევის თეატრის, კინოსა და ტელევიზიის ეროვნულ უნივერსიტეტში სწავლობდა. მუშაობდა დნეპრის მარცხენა ნაპირზე მდებარე კიევის დრამისა და კომედიის აკადემიურ თეატრში. 

## რესურსები ინტერნეტში
* 
* 
* 
* 

## სქოლიო
კატეგორია:დაბადებული 14 თებერვალი
კატეგორია:დაბადებული 1964
კატეგორია:უკრაინელი რეჟისორები
ჰიფუმი აბე

**ჰიფუმი აბე** (; დ. 9 აგვისტო, 1997) — იაპონელი ძიუდოისტი. ასპარეზობს -66კგ წონით კატეგორიაში.  2017 და 2018 წლებში გახდა მსოფლიო ჩემპიონი. 2019 წელს, მსოფლიო ჩემპიონატზე მოიპოვა ბრინჯაოს მედალი. მისი და არის ძიუდოისტი უტა აბე.

## სქოლიო
კატეგორია:დაბადებული 1997
კატეგორია:დაბადებული 9 აგვისტო
კატეგორია:იაპონელი ძიუდოისტები
კატეგორია:ცოცხალი ადამიანები
ყააბაში

**ყააბაში** შეიძლება აღნიშნავდეს:

*ყააბაში  — სოფელი აზერბაიჯანში, შაქის რაიონში
*ყააბაში   — სოფელი აზერბაიჯანში, ხოჯალის  რაიონში
შინი (მრავალმნიშვნელოვანი)

**შინი** შეიძლება აღნიშნავდეს:

*შინი   — ქართული ანბანის ოცდამეხუთე ასო
*შინი — სოფელი აზერბაიჯანში, შაქის რაიონში
*შინი  — ოცდამეერთე ასო ებრაულ დამწერლობაში.

კატეგორია:მრავალმნიშვნელოვანი გვერდები გვარის შემცველი სიებით
უტა აბე

**უტა აბე** (; დ. 14 ივლისი, 2000) — იაპონელი ქალი ძიუდოისტი, ოლიმპიური ჩემპიონი. ასპარეზობს -52კგ წონით კატეგორიაში.  2018 და 2019 წლებში გახდა მსოფლიო ჩემპიონი. იაპონიაში, ტოკიოში გამართულ 2020 წლის ოლიმპიადაზე მან ოქროს მედალი მოიპოვა ნახევრად მსუბუქ წონაში, ხოლო ვერცხლის მედალი – შერეულ გუნდურ დაპირისპირებაში. მისი ძმა არის ძიუდოისტი ჰიფუმი აბე.

## ძიუდოს კარიერა 
აბე გახდა ყველაზე ახალგაზრდა ძიუდოისტი, რომელმაც მოიგო IJF-ის (ძიუდოს საერთაშორისო ფედერაცია) გრან-პრი, როდესაც 2017 წლის თებერვალში პირველი ადგილი დაიკავა დიუსელდორფის გრან-პრიზე. 

მონაწილეობა მიიღო 2018 წლის ძიუდოს მსოფლიო ჩემპიონატზე (ბაქო) და მოიპოვა თავისი პირველი მსოფლიო ტიტული 18 წლის ასაკში, რითაც გახდა მესამე ყველაზე ახალგაზრდა ძიუდოისტი, რომელმაც ოდესმე მოიპოვა მსოფლიო ჩემპიონის ტიტული პროფესიონალებში. აბემ ჯერ პოლონელი ძიუდოისტი, კაროლინა პენკოვსკა და შვეიცარიელი ფაბიენ კოხერი დაამარცხა, შემდეგ კი — ბრაზილიელი ჯესიკა პერეირა. ნახევარფინალში ფრანგ ამანდინ ბიუშარს 40 წამზე ნაკლებ დროში მოუგო და ფინალში გავიდა. ფინალში აბე დაუპირისპირდა თანაგუნდელს და მსოფლიოს ყოფილ ჩემპიონ აი შიშიმეს და დაამარცხა სანახაობრივი უჩი-მატით. 

2021 წელს აბემ მოიპოვა ოქროს მედალი ტოკიოს 2020 წლის ოლიმპიადაზე იმავე დღეს, როდესაც მისმა უფროსმა ძმამ ჰიფუმიმ მოიგო ოქროს მედალი თავის წონით კატეგორიაში. 

აბემ ოქროს მედალი მოიპოვა ქალთა 52 კგ კატეგორიაში 2023 წლის მსოფლიო ჩემპიონატზე, რომელიც გაიმართა კატარის დედაქალაქ დოჰაში. ოქროს მედლისათვის შეხვედრაში მან უზბეკი დიორა კელდიოროვა დაამარცხა.

2024 წლის პარიზის ოლიმპიური თამაშების 1/8 ფინალში უზბეკეთის დიორა კელდიოროვასთან დამარცხდა. აბე გააკრიტიკეს იმის გამო, რომ წაგების შემდეგ ემოციები ვერ გააკონტროლა და ტირილი დაიწყო, რამაც მთელი მსოფლიოს ყურადღება მიიქცია.

## სქოლიო
კატეგორია:დაბადებული 2000
კატეგორია:დაბადებული 14 ივლისი
კატეგორია:იაპონელი ძიუდოისტები
კატეგორია:ოლიმპიური მედალოსნები
კატეგორია:ცოცხალი ადამიანები
საქართველოს ძალოვან ვეტერანთა და პატრიოტთა პოლიტიკური მოძრაობა

**საქართველოს ძალოვან ვეტერანთა და პატრიოტთა პოლიტიკური მოძრაობა** — პოლიტიკური პარტია საქართველოში. დაარსდა 2007 წლის 2 აგვისტოს. ამავე წელს დაფუძნდა პარტიის ახალგაზრდული ფრთა. პარტიის აღმასრულებელი ორგანოა პარტიის საბჭო, რომელიც 4 წლის ვადით ირჩევა.

## ისტორია
2016 წლის 8 ივნისს ჩამოყალიბდა საარჩევნო ბლოკი „საქართველოს პატრიოტთა ალიანსი, გაერთიანებული ოპოზიცია“, სადაც გაერთიანდა 6 პარტია:

* საქართველოს პატრიოტთა ალიანსი;
* ქართველ ტრადიციონალისტთა კავშირი;
* თავისუფალი საქართველო;
* თავისუფლება;
* ახალი ქრისტიან-დემოკრატები;
* ძალოვან ვეტერანთა და პატრიოტთა პოლიტიკური მოძრაობა.

2016 წლის საპარლამენტო არჩევნებში საარჩევნო ბლოკმა გადალახა 5%-იანი ბარიერი და პარლამენტში გაიყვანა 6 დეპუტატი.  საარჩევნო ბლოკში მყოფი ყველა პარტია გახდა კვალიფიციური სუბიექტი. 2020 წლის საპარლამენტო არჩევნებში ძალოვან ვეტერანთა და პატრიოტთა პოლიტიკურმა მოძრაობამ დამოუკიდებლად მიიღო მონაწილეობა. პარტიამ მიიღო 0,17% და ვერ გადალახა ბარიერი, რის გამოც დაკარგა კვალიფიციური სუბიექტის სტატუსი.

## შედეგები არჩევნებში
## რესურსები ინტერნეტში
* ivote.ge

## სქოლიო
კატეგორია:საქართველოს პოლიტიკური პარტიები
კატეგორია:პოლიტიკური პარტიები ანბანის მიხედვით
კატეგორია:2007 წელს დაარსებული პოლიტიკური პარტიები
შორსუ

**შორსუ** შეიძლება აღნიშნავდეს:

*შორსუ — მდინარე აზერბაიჯანში
*შორსუ — სოფელი აზერბაიჯანში,  შაქის რაიონში
*შორსუ — დაბა უზბეკეთში, ფერღანის ოლქში
თურანი (მრავალმნიშვნელოვანი)

**გრდემლი** შეიძლება აღნიშნავდეს:

*თურანი —  დაბლობი შუა აზიაში
*თურანი  — უნგრული ტანკი მეორე მსოფლიო ომის დროს
*თურანი  — სოფელი აზერბაიჯანში, შაქის რაიონში
*არდა თურანი   — თურქი ფეხბურთელი

კატეგორია:მრავალმნიშვნელოვანი გვერდები გვარის შემცველი სიებით
ლიგა 4

**ლიგა 4** — საქართველოს ეროვნული საფეხბურთო ჩემპიონატის რანგით მეოთხე დივიზიონი ეროვნული ლიგის , ეროვნული ლიგა 2-ის  და ლიგა 3-ის შემდეგ, რომელსაც ატარებს საქართველოს ფეხბურთის ფედერაცია 1990 წლიდან. რეგიონული ლიგა გაყოფილია ორ ზონად — „თეთრი ჯგუფი“ და „წითელი ჯგუფი“, სულ 16 კლუბი.

## რესურსები ინტერნეტში 
* ლიგა 4 თეთრი ჯგუფი
* ლიგა 4 წითელი ჯგუფი

კატეგორია:საქართველოს საფეხბურთო ტურნირები
კატეგორია:საქართველოს ფეხბურთი
წითელი ჯიჯლაყა

**წითელი ჯიჯლაყა**, *ჰიბრიდული ჯიჯლაყა*, *წითელი მხალი*, *თათრული მხალი* მისი თესლი და მომზადებული ფოთლები საკვებად ვარგისია.

## სქოლიო 
კატეგორია:ჯიჯლაყა
მწვანე სოკო

**მწვანე სოკო** () — ენტოლომას გვარის სოკო ენტოლომასებრთა ოჯახისა. ადვილად ამოსაცნობი სოკოა. მიმდინარე ბინომიალური სახელწოდება მიანიჭა ამერიკელმა მიკოლოგმა ლექსემიუელ რეი ჰესლერმა 1967 წელს.

**სამეცნიერო სინონიმები**:
* 
* 
* 
* 
* 
* 
* 
* 

## აღწერა 
ქუდის დიამეტრი —1-4 სმ, ნორჩობაში ნახევარსფეროსებრი, შემდგომში ამოზნექილი და ბრტყელი, ხშირად შუაში ჩაღრმავებული, ჰიგროფანური, ზეთისხილისფერ-მწვანე ან ზეთისხილისფერ-ყავისფერი, იშვიათად ყვითელ-მწვანე, ლიმნისფერ-ყვითელი ან წითელ-ყავისფერი ელფერით. კუთხეები უფრო ღიაა, ვიდრე ცენტრში. ზოგჯერ ცენტრალური ნაწილი დაფარულია წვრილი ქერცლებით.

რბილობი — ღია მწვანე ფერის. ყველის ან თაგვის მსგავსი მძაფრი სუნითა და უსიამოვნო გემოთი.

ჰიმენოფორი — ფირფიტებიანი, ფირფიტები საკმაოდ მეჩხერი ან ხშირი, თავდაპირველად მომწვანო, შემდეგ ღია ვარდისფერი.

ფეხის სიგრძე — 2-8 სმ, სისქეში — 0,1-0,4 სმ, ყვითელ-მწვანე, ზოგჯერ  მოლურჯო ელფერით, ასაკთან ერთად ქვედა მხარეს ზოგჯერ ყავისფერდება, გლუვი, საყელოს გარეშე.

სპორების ფხვნილი — ვარდისფერი — სპორები — 9-14×7-10 მკმ, კუთხოვანი, ბაზიდიუმი ორ- ან ოთხსპორიანი, 28-60×9-16 მკმ. ჰეილოცისტიდების გარეშე.

## ეკოლოგია და გავრცელება 
კოსმოპოლიტია, ფართოდაა გავრცელებული ევროპა, აზია, ამერიკასა და ავსტრალიაში.

საპროტროფია, იზრდება მცირე ჯგუფებად, მშრალ და ქვიშიან ნიადაგზე, მდელოებზე, ტყისა და გზის პირებზე, ზაფხულ-შემოდგომით.

**სეზონი** — ზაფხულიდან შემოდგომამდე.

## მსგავსი სახეობები

2009-06-02 Entoloma cetratum.jpg|*Entoloma cetratum*
Graulilastieliger Zärtling Entoloma Griseocyaneum.JPG|*Entoloma griseocyaneum*
2010-06-19 Entoloma hirtipes 2 47167.jpg|*Entoloma hirtipes*
Entoloma.sericeum.-.lindsey.jpg|*Entoloma sericeum*
2010-04-19 Entoloma vernum 44523.jpg|*Entoloma vernum* 
Hygrocybe conica 170908w.JPG|*Hygrocybe conica* 
Hygrocybe virescens.jpg|*Hygrocybe virescens*
2007-08-02 Phaeocollybia festiva 12851.jpg|*Phaeocollybia festiva* 

## კვებითი ღირებულება
ერთი წყარო მას შხამიან სოკოდ თვლის, მეორე წყარო კი არასაჭმელ სოკოდ მიიჩნევს. მიკოლოგ მარცინ ფეძიუკევიჩის კვლევაზე დაყრდნობით, სოკო შეიცავს ვიროტოქსინებს, მათ შორის ვიროიზინს — მომწამვლელი ნივთიერება, რომელიც იწვევს კუჭის მომნელებელი სისტემის მოშლას, ღებინებას, გულისრევასა და დიარეას.

## გალერეა

ფაილი:2007-09-29 Entoloma incanum 2.jpg
ფაილი:2007-09-30 Entoloma incanum.jpg
ფაილი:Entoloma incanum 15039.jpg
ფაილი:Braungrüne Zärtling Entoloma incanum.jpg
ფაილი:Entoloma incanum 15039.jpg
ფაილი:Entoloma incanum 15040.jpg

## რესურსები ინტერნეტში
*
*

## სქოლიო
კატეგორია:შხამიანი სოკოები
კატეგორია:ენტოლომა
ლექსემიუელ რეი ჰესლერი

**ლეკსემიუელ რეი ჰესლერი** (; დ. 20 თებერვალი, 1888 — გ. 20 ნოემბერი, 1977) — ამერიკელი მიკოლოგი. ამერიკის ფიტოპათოლოგიის საზოგადოების საპატიო წევრი.

დაიბადა 1888 წლის 20 თებერვალს ქალაქ ვიდერსბურგში, ინდიანას შტატში. სკოლის დასრულების შემდეგ სწავლა განაგრძო ვობაშის კოლეჯში. 1912 წელს ჩააბარა კორნელის უნივერსიტეტში. 1919 წელს ფილოსოფიის დოქტორის ხარისხი მოიპოვა. 1919 წელს გახდა ტენესის უნივერისტეტის პროფესორი.

საერთო ჯამში, ჰესლერი 60-მდე პუბლიკაციის ავტორია.

მისი სტანდარტული საავტორო ბოტანიკური შემოკლებაა **Hesler**.

## სამეცნიერო შრომები 
* Hesler LR. (1929) A preliminary report on polypores of eastern Tennessee, *Journal of the Tennessee Academy of Science* **4**: 3–10
* Hesler LR. (1936) Notes on southern Appalachian fungi, *Journal of the Tennessee Academy of Science* **6**: 107–122
* Hesler LR. (1937) Notes on southern Appalachian fungi: II., *Journal of the Tennessee Academy of Science* **12**: 239–254
* Hesler LR. (1937) A preliminary list of the fungi of the Great Smoky Mountains, *Castanea* **2**: 45–58
* Hesler LR. (1957) Notes on southeastern Agaricales: I., *Journal of the Tennessee Academy of Science* **32**: 298–307
* Hesler LR. (1960) A Study of Russula types: 1, *Memoirs of the Torrey Botanical Club* **21**: 1–59
* Hesler LR. (1961) A study of Julius Schaeffer's Russulas, *Lloydia* **24**: 182–198
* Hesler LR. (1961) A Study of Russula types: 2, *Mycologia* **53**: 605–625
* Hesler LR, Smith AH. (1963) *North American Species of Hygrophorus*
* Hesler LR, Smith AH. (1965) *North American species of Crepidotus*
* Hesler LR. (1967) *Entoloma in Southeastern North America*
* Smith AH, Hesler LR. (1968) *The North American species of Pholiota*
* Hesler LR. (1969) *North American species of Gymnopilus*
* Hesler LR, Smith AH. (1979) *North American Species of Lactarius*

## რესურსები ინტერნეტში
*University of Tennessee Finding Aid for the Lexemuel Ray Hesler Collection, 1899–1982

## სქოლიო
კატეგორია:ამერიკელი მიკოლოგები
კატეგორია:ფილოსოფიის დოქტორები
ნაბილარი

**ნაბილარი** შეიძლება აღნიშნავდეს:

*ნაბილარი  — სოფელი აზერბაიჯანში,  ქალბაჯარის რაიონში
*ნაბილარი  — სოფელი აზერბაიჯანში,  შუშის რაიონში
თეთრი ნაცარქათამა

**თეთრი ნაცარქათამა** () — ერთწლოვანი ბალახოვანი მცენარე ჯიჯლაყასებრთა ოჯახისა. სიმაღლეში 100 სმ-მდე აღწევს. ღერო სწორად მდგომია, დატოტვილი, ფქვილისებური ნაფიფქით მოფენილი ან შიშველი. ფოთოლი რომბისებურ-კვერცხისებური ფორმისაა, ფქივილისებური ნაფიფქი აქვს ორივე ან მხოლოდ ქვედა მხარეს. ყვავილების გორგლურები შეკრებილია თავთავისებურ ან ფარჩხატ საგველასებურ ყვავილედში. ყვავის და ნაყოფმსხმოიარობს ივნის-ოქტომბერში. ნათესებში, ბოსტნებსა და ბაღებში იზრდება როგორც სარეველა მცენარე, აგრეთვე გვხვდება მდინარეთა ნაპირებზე, რუდერალურ ადგილებში, დაბლობიდან მთის შუა სარტყლამდე. კოსმოპოლიტი მცენარეა. საქართველოში ყველგანაა გავრცელებული. საკვებად (ფხალად) გამოიყენება ფოთლები და ნორჩი ტოტები.

## სქოლიო 
კატეგორია:ნაცარქათამა
მათუთა

**მათუთა** () — ერთწლოვანი ბალახოვანი მცენარე ჯიჯლაყასებრთა ოჯახისა. იზრდება 70 სმ-მდე სიმაღლის. ღერო სწორად მდგომია, დატოტვილი, იშვიათად — მარტივი. ფოთლები ორივე მხარეს მწვანეა, ფესვთანური და ქვედა ღეროსეული ფოთლები გრძელყუნწიანია, აქვთ კვერცხისებურ-სამკუთხა ფორმა. ყვავილედი გრძელი, თავთავისებური და წვერამდე შეფოთლილია. ყვავილსაფარი ძირითადად სამად არის გაყოფილი. ყვავის და ნაყოფმსხმოიარობს ივნის-აგვისტოში. გავრცელებულია კავკასიაში, დასავლეთ ევროპაში, მცირე და შუა აზიაში, ირანსა და სამხრეთ-აღმოსავლეთ აზიაში. საქართველოში თითქმის ყველგან გვხვდება. იზრდება დაბლობიდან მთის ზედა სარტყლამდე — ქვიან ფერდობებზე, რუდერალურ ადგილებში. ზოგიერთი წყაროს მიხედვით შედის ნაცარქათამას (*Chenopodium*) გვარში.

ქართლში ეწოდება **ძაღლამარწყვა**, **კატამარწყვა**, **ძაღლყურძენა** (ეს უკანასკნელი აგრეთვე რაჭაში); კახურად – **მათუთელა**; ქიზიყურად — **ძაღლის თუთა**; მესხურად – **ძაღლმარწყვა**, **ძაღლის მარწყვი**; თუშურად – **ძაღლთჟოლა**; მთიულურად – **ძაღლის ჟოლო**; მოხევურად – **ძაღლიხილაი**, **ძაღლის ხუნწაი**; ლეჩხუმურად – **ძაღლიმაყვალა**.

## სქოლიო 
კატეგორია:ჯიჯლაყასებრნი
ნიკლას ზიულე

**ნიკლას ზიულე** (დ. 3 სექტემბერი, 1995) — გერმანელი ფეხბურთელი. მიუნხენის „ბაიერნისა“ და გერმანიის ეროვნული საფეხბურთო ნაკრების ცენტრალური მცველი. კარიერა დაიწყო „ჰოფენჰაიმში“ საიდანაც 2017 წელს მიუნხენის „ბაიერნში“ გადავიდა.

## რესურსები ინტერნეტში
*

კატეგორია:დაბადებული 3 სექტემბერი
კატეგორია:დაბადებული 1995
კატეგორია:ჰოფენჰაიმის ფეხბურთელები
კატეგორია:მიუნხენის ბაიერნის ფეხბურთელები
კატეგორია:გერმანელი ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2017 წლის ფიფა-ს კონფედერაციის თასის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ფიფა-ს კონფედერაციების თასის მფლობელი ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
ადა როგოვცევა

**ადა მიკოლაევნა როგოვცევა** (უკრ.: *Ада Миколаївна Роговцева*დ. 16 ივლისი, 1937, გლუხოვი) ― უკრაინელი და საბჭოთა თეატრისა და კინოს მსახიობი, სსრკ-ის სახალხო არტისტი (1978), უკრაინის ტარას შევჩენკოს სახელობის სახელმწიფო პრემიის ლაურეატი (1981), უკრაინის ალექსანდრე დოვჟენკოს სახელმწიფო პრემიის ლაურეატი (2017) და უკრაინის გმირი (2007). 1957 წლიდან როგოვცევამ 30-ზე მეტ ფილმსა და სატელევიზიო შოუში მიიღო მონაწილეობა. არის კიევის კულტურისა და ხელოვნების ეროვნული უნივერსიტეტის პროფესორი. მოსკოვის მე-7 საერთაშორისო კინოფესტივალზე (1971) ფილმში „გამარჯობა, მარია“ შესრულებული როლისთვის საუკეთესო ქალი მსახიობის ჯილდო დაიმსახურა. 

## ბიოგრაფია
ადა როგოვცევა 1937 წლის 16 ივლისს გლუხოვში დაიბადა. მამამ, მიკოლა ივანეს ძე როგოვცევმა სამრეწველო და სასოფლო-სამეურნეო ინსტიტუტები დაამთავრა და შინაგან საქმეთა სახალხო კომისარიატში მუშაობდა. მეორე მსოფლიო ომის დროს ნიკიტა ხრუშოვის დაცვად მუშაობდა. დედა, ანნა მიტროფანეს ასული ზაიკოვსკაია, სპეციალობით აგრონომი იყო.

1959 წელს კიევის თეატრალური ხელოვნების ინსტიტუტი (ამჟამად კიევის თეატრის, კინოსა და ტელევიზიის ეროვნული უნივერსიტეტი) დაამთავრა. 

## ჯილდოები
* უკრაინის გმირი (2007)
* უკრაინის საბჭოთა სოციალისტური რესპუბლიკის დამსახურებული არტისტი (1960) 
* უკრაინის საბჭოთა სოციალისტური რესპუბლიკის სახალხო არტისტი (1967)
* სსრკ-ის სახალხო არტისტი (1978)
* უკრაინის ტარას შევჩენკოს სახელობის სახელმწიფო პრემია (1981)
* უკრაინის ალექსანდრე დოვჟენკოს სახელობის სახელმწიფო პრემია (2017)
* უკრაინის სახალხო არტისტი
* ოლღა მოციქულთასწორის ორდენი (მესამე ხარისხი, 2002)
* ღირსების ორდენი (პირველი ხარისხი, 2009)
* ღირსების ორდენი (მესამე ხარისხი, 1997)
* მეგობრობის ორდენი (2007, რუსეთი)
* შრომის წითელი დროშის ორდენი
* საპატიო ნიშნის ორდენი
* „შრომის ვეტერანის“ მედალი
* ნიკოლაი გოგოლის საერთაშორისო პრემია, იტალია (2012)
* გლუხოვის საპატიო მოქალაქე (2008)

## რესურსები ინტერნეტში
*

## სქოლიო
კატეგორია:დაბადებული 16 ივლისი
კატეგორია:დაბადებული 1937
კატეგორია:უკრაინელი მსახიობები
კატეგორია:საბჭოთა მსახიობები
კატეგორია:XX საუკუნის ქალი მსახიობები
კატეგორია:XXI საუკუნის ქალი მსახიობები
კატეგორია:უკრაინის სსრ-ის სახალხო არტისტები
კატეგორია:უკრაინის სსრ-ის დამსახურებული არტისტები
კატეგორია:სსრკ-ის სახალხო არტისტები
კატეგორია:შრომის წითელი დროშის ორდენის კავალრები
კატეგორია:საპატიო ნიშნის ორდენის კავალრები
კატეგორია:ვლადიმერ ლენინის დაბადების 100 წლისთავის აღსანიშნავი მედლით დაჯილდოებულები
კატეგორია:ცოცხალი ადამიანები
საქართველოს სპორტსმენთა კავშირი

**საქართველოს სპორტსმენთა კავშირი** — ცენტრისტული პოლიტიკური პარტია საქართველოში. დაარსდა 1994 წელს. პარტიის თავმჯდომარეა ედიშერ მაჩაიძე. 1995 წლის საპარლამენტო არჩევნებში სპორტსმენთა კავშირი გაერთიანდა კოალიცია „საქართველოს რეფორმატორთა კავშირი – ეროვნული თანხმობა“-ში. საარჩევნო ბლოკმა პარლამენტში 2 მაჟორიტარი შეიყვანა. 2008 წლის საპარლამენტო არჩევნებში პარტიამ მიიღო 3308 ხმა (0,19%).

## რესურსები ინტერნეტში
* ivote.ge

## სქოლიო
კატეგორია:საქართველოს პოლიტიკური პარტიები
კატეგორია:პოლიტიკური პარტიები ანბანის მიხედვით
კატეგორია:1994 წელს დაარსებული პოლიტიკური პარტიები
ეროვნული ლიგა 2021

**ეროვნული ლიგა 2021** — საქართველოს უმაღლესი ლიგის 33-ე გათამაშება.
## ფორმატი 
ჩემპიონატში მონაწილეობას იღებს 10 გუნდი, ერთმანეთთან გუნდები ოთხ თამაშს თამაშობენ. საბოლოო ჯამში თითო გუნდმა 36 მატჩი უნდა ითამაშოს.

ტურნირის გამარჯვებული ჩემპიონთა ლიგაზე მონაწილეობას დაიწყებს I შესარჩევი ეტაპიდან. მეორე და მესამე ადგილზე გასული გუნდები და საქართველოს თასის გამარჯვებული მონაწილეობას მიიღებს უეფას კონფერენციების ლიგაზე I შესარჩევი რაუნდიდან. თუ თასის გამარჯვებული გახდება გუნდი ჩემპიონატის ცხრილის პირველი სამეულიდან, უეფას კონფერენციების ლიგაზე მონაწილეობის საშუალება მიეცემა ჩემპიონატის IV-ადგილოსან გუნდს.

## ცხრილი

## შედეგები
ყველა გუნდი თამაშობს 18 საშინაო და 18 გასვლით თამაშს (თითო გუნდს ეთამაშება 4ჯერ), ჯამში 36 თამაშს.

### ტური 1-18
### ტური 19-36
## პლეი-ოფი 
----

## ბომბარდირები 
## რესურსები ინტერნეტში
* ეროვნული ლიგის ოფიციალური ვებ-გვერდი
* ჩემპიონატის წესები 

კატეგორია:ეროვნული ლიგის სეზონები
კატეგორია:უმაღლესი ლიგის სეზონები
კატეგორია:2021 წელი ქართულ ფეხბურთში
ლეილა აბულელა

**ლეილა აბუ ლელა** (არაბ. ليلى ابوالعلا, 1964, კაირო) — სუდანელი მწერალი, რომელიც ცხოვრობს და მოღვაწეობს შოტლანდიაში. წერს ინგლისურ ენაზე.

## ბიოგრაფია 
ლეილა აბუ ლელა დაიბადა კაიროში, ეგვიპტეში 1964 წელს. ეგვიპტელი დედისა და სუდანელი მამის ოჯახში. როდესაც გოგონა 6 კვირის იყო, ოჯახი სუდანში გაემგზავრა, სადაც ლეილა ხარტუმში 1987 წლამდე ცხოვრობდა. სწავლობდა ხარტუმის ამერიკულ სკოლაში, კერძო  საშუალო კათოლიკურ სკოლაში, სადაც შეისწავლა ინგლისური ენა. შემდეგ შევიდა ხარტუმის უნივერსიტეტში, რომელიც 1985 წელს ეკონომისტის სპეციალობით დაამთავრა. აბულელას მიენიჭა მეცნიერების მაგისტრის ხარისხი. და ლონდონის ეკონომიკის სკოლის სტატისტიკის მაგისტრის ხარისხი.

1990 წელს ლეილა მეუღლესთან და შვილებთან ერთად  შოტლანდიის ქალაქ  აბერდინში გადავიდა საცხოვრებლად, რაც მისი პირველი რომანის, ”მთარგმნელის” შთაგონების წყარო გახდა. ლეილამ წერა 1992 წელს დაიწყო,  როდესაც აბერდინის კოლეჯში მუშაობდა ლექტორად შემდეგ კი აბერდენის უნივერსიტეტის სამეცნიერო ასისტენტად. 2000 წლიდან 2012 წლამდე აბულელა ცხოვრობდა  ჯაკარტაში, დუბაიში, აბუ დაბიში და დოჰაში. 2012 წელს ის დაბრუნდა აბერდინში საცხოვრებლად.

## ლიტერატურული კარიერა 
2000 წელს მას მიენიჭა *კაინის პრიზი აფრიკული დამწერლობისათვი*ს  მოკლე მოთხრობისათვის „მუზეუმი“, რომელიც შესულია მისი ნოველების კრებულში ‘ფერადი განათებები“. ლეილას ნოველა „თარჯიმანი“ ნომინირებული იყო დიდი ბრიტანეთის ერთ-ერთ ყველაზე პრესტიჟულ  *ნარინჯისფერ პრემიაზე,* ხოლო 2006 წელს New York Times- მა აღიარა შესანიშნავ წიგნად და შეიყვანა  წლის 100 საუკეთესო წიგნის ჩამონათვალში. მისი მეორე რომანი, „მინარეთი“, იყო ნომინირებული ნარინჯისფერი პრემიაზე. ასევე მიიღო დუბლინის ჯილდო IMPAC. მესამე რომანის Lyrics Alley მოქმედება ვითარდება 1950-იანი წლების სუდანში. რომანი შევიდა 2011 წლის ნარინჯისფერი პრემიის  ჩამონათვალში. მან ასევე მოიგო შოტლანდიის წიგნის პრემია Scottish Book Awards და წარდგენილი იყო თანამეგობრობის რეგიონალური მწერლების პრემიაზე.

ლეილა აბუ ლელას ბოლო წიგნებია რომანი" ჩიტის მოწოდება" (2019) და მოთხრობების კრებული „სხვაგან, სახლი“. ეს უკანასკნელი გახდა  2018 წლის  ჯილდოს Saltire Fiction Book of the Year Award  გამარჯვებული, რომელიც დაწესებულია შოტლანდიური წარმომავლობის ან შოტლანდიაში მცხოვრები და იქ მოღვაწე ავტორებისათვის.  მისი რომანი „მტრების სიკეთე“ (2015) შთაგონებული იყო იმამ შამილის ცხოვრებით, რომელმაც გააერთიანა კავკასიის ტომები რუსეთის იმპერიის ექსპანსიის წინააღმდეგ საბრძოლველად.

ლეილა აბუ ლელა მორწმუნე მუსლიმია და მისი რწმენა მეტწილად განსაზღვრავს მის შემოქმედებას.

შედარებით ხანმომოკლე ლიტერატურული მოღვაწეობის მიუხედავად, ლეილა აბუ ლელამ დაიმკვიდრა მნიშვნელოვანი რეპუტაცია, მოიგო რამდენიმე ლიტერატურული პრემია და მიიღო დადებითი შეფასება როგორც დასავლეთის, ისევე აღმოსავლეთის ქვეყნების მწერლებისაგან. მის შემოქმედებას მაღალ შეფასებას აძლევენ აფრიკის თანამედროვე წამყვანი მწერლები ბენ ოკრი და ჯ.მ. კოეტზი.

## აგრეთვე იხილეთ 
* Sufian, Abu (2014). "Aboulela's *Minaret* : A New Understanding of Diasporic Muslim Women in the West".  *he Criterion*. **5** (3). Retrieved 2015-04-24.

## რესურსები ინტერნეტში
* ოფიციალური ვებ გვერდი

## სქოლიო
კატეგორია:სუდანელი მწერლები
კატეგორია:თანამედროვე არაბი მწერალი ქალები
კატეგორია:მწერლები ანბანის მიხედვით
კატეგორია:ცოცხალი ადამიანები